**V ý z v a**

na predkladanie ponúk

1. **Identifikácia verejného obstarávateľa**

*názov: Bratislavský samosprávny kraj*

*sídlo: Sabinovská 16, 820 05 Bratislava*

**Kontaktná osoba:**

*Ing. Katarína Hučková, Odbor dopravy BSK*

*e-mail: katarina.huckova@region-bsk.sk*

1. **Predmet zákazky:**  ***Návrh implementácie Koncepcie cestnej siete***
   1. ***Predmet zákazky*:**

***Návrh implementácie Koncepcie cestnej siete*** *je zákazka ktorej predmetom je vypracovanie diela – návrhu niektorých aspektov praktickej implementácie materiálu „Koncepcia cestnej siete,“ a príprava prezentácie tejto koncepcie a jej implementácie.*

* 1. ***CPV kód:***

*71311300-4 Poradenské služby pre oblasť infraštruktúry*

* 1. ***Opis predmetu zákazky:***

*Zákazka - Návrh implementácie Koncepcie cestnej siete*

*pozostáva z nasledovných etáp:*

1. *Etapa: Návrh aktualizácie a doplnenia častí materiálu „Koncepcia cestnej siete r.2015 (Príloha č.4 tejto Výzvy) a jej následnej implementácie, ktorý bude vypracovaný vo viacerých alternatívnych riešeniach (ďalej „Návrh“)*

*-Aktualizácia častí materiálu „Koncepcia cestnej siete 2015“podrobne definovaných v čl.2 Prílohy č.1tejto výzvy (Podrobný opis predmetu zákazky)*

*-Doplnenie „Koncepcie cestnej siete 2015“ o časti podrobne definované v čl.3 v Prílohe č.1 tejto Výzvy (Podrobný opis predmetu zákazky)*

1. *Etapa: Zabezpečenie prerokovania aktualizovaného a doplneného „Návrhu“ s relevantnými subjektami a poskytnutím súčinnosti prezentovaním navrhnutých alternatív na týchto rokovaniach – bližšie opísané v čl. 4 v Prílohe č.1 tejto Výzvy (Podrobný opis predmetu zákazky)*
2. *Etapa: Vypracovanie finálneho Návrhu implementácie Koncepcie cestnej siete v zmysle výsledkov a požiadaviek z predchádzajúcich rokovaní s relevantnými subjektami – bližšie opísané v čl. 4 v Prílohe č.1 tejto Výzvy (Podrobný opis predmetu zákazky)* 
   1. ***Predpokladaná hodnota zákazky:***

*Predpokladaná hodnota zákazky bude určená na základe predložených cenových ponúk.*

*V prípade, že predpokladaná hodnota zákazky neprekročí finančný limit zákazky podľa § 1 ods. 14 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“ alebo „zákon“), verejný obstarávateľ si vyhradzuje právo vyhodnotiť predložené ponuky a zadať zákazku podľa § 1 ods. 14 zákona na základe výsledku vyhodnotenia*

Podrobné vymedzenie predmetu a rozsahu zákazky je v ***Prílohe č.1*** Výzvy.

1. **PODMIENKY PLNENIA** (v prípade, že predpokladaná hodnota zákazky splní podmienku z čl. 2.4)
   1. Na predmet zákazky uvedený v bode 2 tejto výzvy bude vystavená objednávka na úspešného uchádzača
   2. Miestom plnenia je:Bratislavský samosprávny kraj, Sabinovská 16, 820 05 Bratislava.
   3. Lehota plnenia/dodania:

*1. etapa: do 3 mesiacov od doručenia objednávky zhotoviteľovi*

*2. etapa do 9 mesiacov od ukončenia 1. etapy;*

*3. etapa : do 2 mesiacov od protokolárneho uzavretia 2. etapy*

* 1. Zákazka sa netýka projektu / programu financovaného z fondov EÚ /

1. **OBSAH PONUKY** 
   1. Ponuka predložená uchádzačom bude obsahovať:

* vyplnený a oprávnenou osobou podpísaný **Formulár pre prieskum trhu**

**(*Príloha č.2*** „Výzvy na predloženie ponuky“);

1. **MIESTO, LEHOTA A SPôSOB PREDKLADANIA PONUKY**
   1. Uchádzač doručí ponuku na adresu kontaktnej osoby verejného obstarávateľa podľa ***bodu 1*** Výzvy.
   2. Spôsob doručenia: ***elektronicky prostredníctvom e-mailu***
   3. Jazyk, v ktorom možno predložiť ponuku: slovenský alebo český jazyk
   4. Lehota na doručenie ponúk je ***: podľa zverejnenia.***

Pozn.: Ponuka predložená po lehote nebude akceptovaná a vyhodnocovaná.

1. **OTVÁRANIE A PRESKÚMANIE PONÚK** (v prípade, že predpokladaná hodnota zákazky splní podmienku z čl. 2.4)
   1. Do procesu vyhodnocovania ponúk budú zaradené tie ponuky, ktoré
      1. obsahujú náležitosti uvedené v ***bode 4*** Výzvy.
      2. zodpovedajú požiadavkám a podmienkam uvedených v týchto podmienkach zákazky.
   2. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podmienkach a neobsahuje také skutočnosti, ktoré sú v rozpore so všeobecne záväznými právnymi predpismi. Ostatné ponuky uchádzačov budú z prieskumu trhu vylúčené.
   3. V prípade nejasnosti a potreby objasnenia ponúk, prípadne potreby ich doplnenia zo strany verejného obstarávateľa, bude uchádzač elektronicky požiadaný o vysvetlenie, resp. doplnenie svojej ponuky v lehote určenej verejným obstarávateľom.
   4. Ak uchádzač nepredloží vysvetlenie ponuky, resp. ju nedoplní v lehote určenej verejným obstarávateľom vo výzve podľa bodu 6.3, alebo predložené vysvetlenie nie je dostatočné, jeho ponuka bude z prieskumu trhu vylúčená.
2. **KRITÉRIA NA VYHODNOTENIE PONÚK** (v prípade, že predpokladaná hodnota zákazky splní podmienku z čl. 2.4)
   1. Ponuky uchádzačov, ktoré budú spĺňať stanovené podmienky podľa bodov 6.1 a 6.2 a neboli z prieskumu trhu vylúčené, budú vyhodnocované podľa kritéria na vyhodnotenie ponúk uvedeného v ***bode 7.2*** a v ***Prílohe č.3*** „Výzvy na predloženie ponuky“.
   2. Kritérium na vyhodnotenie ponúk je: Celková cena za celý predmet zákazky v EUR s DPH.
3. **OBCHODNÉ PODMIENKY** (v prípade, že predpokladaná hodnota zákazky splní podmienku z čl. 2.4)
   1. Plnenie bude vykonávané na základe objednávky vystavenej na úspešného uchádzača a v súlade s opisom predmetu zákazky a osobitnými podmienkami plnenia, ktoré tvoria prílohu č.1 tejto Výzvy na predloženie ponuky a ktoré budú zároveň tvoriť neoddeliteľnú súčasť písomnej objednávky.
4. **ZRUŠENIE prieskumu trhu A INÉ**
   1. Verejný obstarávateľ si vyhradzuje právo prieskum trhu zrušiť bez uvedenia dôvodu.
   2. Verejný obstarávateľ si vyhradzuje právo odmietnuť všetky predložené ponuky.
   3. Uchádzač zaslaním ponuky bezvýhradne akceptuje všetky podmienky zákazky.
   4. Uchádzač zaslaním ponuky vyhlasuje, že všetky predložené doklady a údaje uvedené v ponuke sú pravdivé a úplné.
   5. Uchádzač zaslaním ponuky vyhlasuje, že predkladá iba jednu ponuku a nie je členom skupiny dodávateľov, ktorá predkladá ponuku, ani nebude vystupovať ako subdodávateľ iného uchádzača, ktorý predkladá ponuku**.**
   6. Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením prieskumu trhu, zmenou podmienok alebo akýmkoľvek rozhodnutím verejného obstarávateľa.
5. **DôVERNOSŤ A OCHRANA OSOBNÝCH ÚDAJOV**
   1. Verejný obstarávateľ počas priebehu tohto prieskumu trhu nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.
   2. Informácie , ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.
   3. Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V Bratislave, dňa 08.09.2025

|  |  |
| --- | --- |
|  | ............................................................... |
|  | *odborný gestor* |
|  | *Katarína Hučková*  *oddelenie pozemných komunikácií* |

**Zoznam príloh:**

Príloha č.1: Podrobný opis predmetu zákazky

Príloha č.2: Formulár pre prieskum trhu

Príloha č.3: Spôsob uplatnenia hodnotiacich kritérií a spôsob určenia ceny

Príloha č.4: „Koncepcia cestnej siete“ r.2015 v pdf formáte a mapa vo formáte png

**PRÍLOHA Č.1: PODROBNÝ OPIS PREDMETU ZÁKAZKY**

**Predmet zákazky:**

*Návrh implementácie Koncepcie cestnej siete*

**Miesto plnenia:**

*Bratislavský samosprávny kraj, Sabinovská 16, 820 05 Bratislava*

**Lehota plnenia:**

*1. etapa: do 3 mesiacov od doručenia objednávky zhotoviteľovi*

*2. etapa: do 9 mesiacov od ukončenia 1. etapy;*

*3. etapa: do 2 mesiacov od protokolárneho uzavretia 2. etapy*

**Rozsah a  technická špecifikácia:**

**Návrh implementácie Koncepcie cestnej siete**

1. **Základné východiská**

Koncepcia cestnej siete (KCS) je strategický dokument riešiaci systematické členenie usporiadania cestnej siete na Slovensku. Dokument bol pôvodne spracovaný Ministerstvom dopravy, výstavby a regionálneho rozvoja SR v roku 2015 (v Prílohe 4 tejto výzvy).

**Implementácia tejto koncepcie je jedným z organizačných opatrení (OPC1) Strategického plánu rozvoja dopravy SR do roku 2030 (str. 74, kap. 5.3.1):** [**Strategický plán rozvoja dopravy SR do r.2030 - Fáza II**](https://www.opii.gov.sk/download/d/strategicky_plan_rozvoja_dopravy_SR_do_roku_2030.pdf)**, zverejneného na stránke Ministerstva dopravy Slovenskej republiky** [**www.mindop.sk**](http://www.mindop.sk) **.**

Z praktických dôvodov optimalizácie správy, údržby ako aj z dôvodov zohľadnenia potrieb financovania nielen zo strany štátu, ale aj zo strany samosprávnych krajov a miest a obcí, je potrebné navrhnúť aktualizáciu KCS. Nový návrh má vytvoriť rámec pre „novú dohodu“ medzi štátom, samosprávnymi krajmi a mestami a obcami ohľadom zodpovednosti za jednotlivé vrstvy cestnej siete ako aj spôsobu financovania správy a údržby cestnej siete a jej ďalšieho rozvoja.

Aktualizovaný dokument zachová základné princípy, na ktorých je KCS postavená, teda systému dopravných centier a väzby dopravného významu na spojovaciu funkciu cesty v rámci tohto systému.

1. **Aktualizované časti KCS**

Nasledujúce časti KCS je potrebné aktualizovať:

* Klasifikácia dopravných centier – aj v zmysle KCS je potrebné zaradenie sídelných útvarov do systému dopravných centier pravidelne aktualizovať, aspoň raz za 10 rokov. Vzhľadom na čas, ktorý uplynul od spracovania KCS, je potrebné prehodnotiť klasifikáciu tých sídel, ktoré boli v roku 2014 hodnotené na rozmedzí dvoch susedných úrovní z hľadiska plnenia kritérií pre zaradenie do zodpovedajúcej úrovne.
* V prípade zmien v klasifikácii je pre zodpovedajúce dopravné centrá prehodnotiť vzdušné čiary v rámci Delaunayovej triangulácie a z toho vyplývajúce zatriedenie jednotlivých úsekov ciest do funkčných úrovní.
* Tiež je potrebné prehodnotiť zatriedenie úsekov ciest do funkčných úrovní tam, kde od spracovania KCS došlo k výstavbe nových ciest (predovšetkým diaľnic) alebo k rekonštrukcii existujúcich ciest a zobrať do úvahy pripravované stavby (výhľad prevádzky do 10 rokov)
* Je nutné nanovo navrhnúť kategorizáciu ciest tak, aby v maximálnej možnej miere rešpektovala 3-úrovňovú zodpovednosť verejných správcov (štát, samosprávne kraje, obce) a aby túto bolo možné jednoducho implementovať do legislatívy. Členenie ciest na kategórie musí vychádzať striktne z dopravného významu ciest. Stavebno-technické prevedenie môže byť podľa potreby reflektované na druhej úrovni členenia (napr. trieda/skupina).
* Pri kategorizácii a funkčnom členení je potrebné eliminovať špecifické atribúty, s ktorými KCS pôvodne počítala s ohľadom na vtedajšie legislatívne pomery: kategória má striktne vychádzať z trvalého dopravného významu, nie zohľadňovať zriedkavo nastávajúce mimoriadne okolnosti (napr. súbehy k diaľnicami nie je vhodné automaticky kategorizovať do najvyššej kategórie).
* Súčasťou riešenia musí byť viac alternatívnych modelov kategorizácie ciest s uvedením výhod a nevýhod týchto modelov, a to aj z pohľadu jednotlivých správcov (štát, samosprávne kraje, mestá). **Prijatie konkrétneho modelu z navrhnutých alternatív bude predmetom vzájomnej dohody medzi štátom (reprezentovaným MD SR), samosprávnymi krajmi a obcami.**

1. **Doplnené časti do KCS**

Do KCS je potrebné doplniť nasledujúce časti:

* Kvalitatívne a kvantitatívne posudzovanie dopravných spojení:

Existujúcu cestnú sieť je potrebné posudzovať z hľadiska kvality dopravného spojenia, ktorú poskytuje používateľom. Na základe takéhoto posudzovania sa potom môžu navrhovať konkrétne stavebné úpravy a iné opatrenia vrátane výstavby nových ciest. Je potrebné definovať kvalitatívne a kvantitatívne kritéria pre posudzovanie dopravných spojení tak, aby ich bolo možné reflektovať vo vyhláške k cestnému zákonu (poznámka: existujúcu vyhlášku bude nutné vzhľadom na jej stav novelizovať kompletne).

* Etapy kategorizácie ciest:

Nové členenie cestnej siete zohľadňujúce reálne dopravné významy jednotlivých ciest bude znamenať presuny vo vlastníctve ciest, najmä medzi štátom a samosprávnymi krajmi. Pritom proces zmeny vlastníctva si vyžiada určitý čas. S ohľadom na to je potrebné vytvoriť a posúdiť návrh etáp presunov vlastníctva a s tým súvisiaceho zaradenia ciest do kategórií, ich trasovania a číslovania, a to tak, aby zmeny prebehli čo najjednoduchšie a najrýchlejšie.

* Financovanie:

Zmeny v členení cestnej siete taktiež znamenajú zmeny v nárokoch na financovanie výstavby a údržby ciest jednotlivými subjektmi (štát, samosprávne kraje, obce). S ohľadom na to je nevyhnutná zmena modelu financovania výstavby a údržby ciest. Riešenie bude obsahovať finančné vplyvy na jednotlivé subjekty (rámcové – nie detailné podľa ciest, ale sumárne) a návrhy na zdroje financovania a spôsob rozdelenie týchto zdrojov medzi jednotlivé subjekty. Vzhľadom na to, že konečný spôsob financovania je otázkou politickej dohody, musí riešenie obsahovať viac rôznych návrhov, z ktorých bude možné vybrať najvhodnejší, vyhovujúci všetkým zúčastneným stranám (prípadne kombináciu týchto návrhov).

1. **Etapy spracovania aktualizácie KCS**

Spracovanie aktualizácie Koncepcie cestnej siete prebehne v nasledujúcich etapách:

1. Spracovateľ pripraví návrh v zmysle vyššie uvedených podmienok. Takto spracovaný návrh bude obsahovať v kľúčových častiach viac alternatív riešenia, ako je uvedené vyššie. Spracovateľ bude pri príprave návrhu úzko spolupracovať s objednávateľom.
2. Návrh podľa bodu 1 bude prerokúvaný medzi relevantnými subjektmi, t. j. štátom, samosprávnymi krajmi a obcami, resp. ďalšími dotknutými subjektami prizvanými k rokovaniam. Spracovateľ poskytne plnú súčinnosť pri týchto rokovaniach, najmä vo forme vysvetľovania návrhu KCS a jednotlivých navrhovaných alternatív, vrátane ich výhod a nevýhod.
3. Po ukončení rokovaní podľa bodu 2, kedy dôjde k vzájomnej dohode štátu, samosprávnych krajov a miest a obcí, spracovateľ pripraví finálny návrh KCS na schválenie MD SR. Finálny návrh bude obsahovať tie z pôvodne navrhnutých alternatív, na ktorých sa vyššie uvedené subjekty dohodnú, resp. nimi dohodnuté modifikácie. Ak rokovania podľa bodu 2 nedôjdu k vzájomnej dohode, bude finálny návrh obsahovať obmedzené riešenie dané väčšinovým názorom jednotlivých subjektov prípadne bude vypracovaná záverečná/hodnotiaca správa s návrhom ďalšieho riešenia.

***Voliteľná požiadavka*** *(ak sa uplatňuje)****:***

*Neuplatňuje sa*

**Osobitné podmienky plnenia predmetu zákazky** *(ak sa uplatňuje)***:**

*Neuplatňujú sa*

* **Platobné podmienky**
* Ak je dodávateľ identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento dodávateľ nebude pri plnení objednávky fakturovať DPH. Podkladom pre platbu bude faktúra vystavená dodávateľom na podklade objednávateľom potvrdeného dodacieho listu. Lehota splatnosti vystavenej faktúry je 30 dní a začína plynúť dňom jej doručenia objednávateľovi. V prípade, ak vo faktúre budú uvedené údaje v rozpore s touto objednávkou, alebo nebude obsahovať všetky potrebné náležitosti v zmysle platných predpisov, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry objednávateľovi.
* **Spoločné ustanovenia**
* Právne vzťahy osobitne neupravené touto objednávkou sa riadia príslušnými ustanoveniami Obchodného zákonníka a súvisiacimi právnymi predpismi.
* Dodávateľ berie na vedomie, že zmluvný vzťah (objednávka) sa uzatvára s Bratislavským samosprávnym krajom, ktorý ako orgán verejnej správy v zmysle základných princípov zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov „čo nie je tajné, je verejné“ a „prevažujúci verejný záujem nad obchodnými a ekonomickými záujmami osôb“ na základe dobrovoľnosti, nad rámec povinnosti uloženej zákonom o slobode informácii, zverejňuje všetky informácie, ktoré sa získali za verejné financie alebo sa týkajú používania verejných financií, alebo nakladania s majetkom BSK a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto objednávky, resp. jej prípadných dodatkov, vrátane jej všetkých príloh, a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje, atď.) na internetovej stránke BSK za účelom zvyšovania transparentnosti samosprávy pre občanov a kontroly verejných financií občanmi. Tento súhlas sa udeľuje bez akýchkoľvek výhrad a bez časového obmedzenia.

**PRÍLOHA Č.2: FORMULÁR PRE PRIESKUM TRHU**

|  |  |  |
| --- | --- | --- |
| **Bratislavský samosprávny kraj, Sabinovská 16, 820 05 Bratislava** | | |
| **FORMULÁR PRE PRIESKUM TRHU**  V prípade, ak predpokladaná hodnota zákazky neprekročí finančný limit podľa § 1 ods. 14 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, verejný obstarávateľ si vyhradzuje právo vyhodnotiť predložené ponuky a zadať zákazku na základe výsledku vyhodnotenia podľa § 1 ods. 14 zákona. | | |
| Žiadame Vás o vypracovanie záväznej ponuky na predmet zákazky: | | **Identifikačné údaje uchádzača** |
| ***„Návrh implementácie Koncepcie cestnej siete“*** | |
| **Opis a rozsah predmetu zákazky** | |
| Predmetom tohto prieskumu je výber najvhodnejšej spoločnosti, ktorá zabezpečí plnenie predmetu zákazky.  Bližšia špecifikácia predmetu zákazky je uvedená v Prílohe č.1 „Výzvy na predloženie ponuky“.  Kritérium pre hodnotenie ponúk je celková cena za celý predmet zákazky v EUR s DPH.  Predložená cenová ponuka je platná do *vyplniť.* | | **Názov: *vyplní uchádzač***  **Sídlo: *vyplní uchádzač***  **IČO: *vyplní uchádzač***  **IČ DPH: *vyplní uchádzač***  **Kontaktná osoba: *vyplní uchádzač***  **Telefón: *vyplní uchádzač***  **Email: *vyplní uchádzač*** |
| Miesto realizácie predmetu zákazky: | *Bratislavský samosprávny kraj, Sabinovská 16, 820 05 Bratislava* | |
| Termín plnenia predmetu zákazky: | *1. etapa: do 3 mesiacov od doručenia objednávky zhotoviteľovi*  *2. etapa do 9 mesiacov od ukončenia 1. etapy;*  *3. etapa : do 2 mesiacov od protokolárneho uzavretia 2. etapy* | |
| Kontaktná osoba pre prieskum trhu: | *Ing. Katarína Hučková,* [*katarina.huckova@region-bsk.sk*](mailto:katarina.huckova@region-bsk.sk)*, č. tel.: 02/48 264 264* | |
| **NÁVRH NA PLNENIE PREDMETU ZÁKAZKY** | | |
| |  |  |  |  |  |  | | --- | --- | --- | --- | --- | --- | | **Položka** | **MJ** | **Množstvo** | **Cena za MJ v EUR bez DPH** | **Celková cena za celý predmet zákazky v EUR bez DPH** | **Celková cena za celý predmet zákazky v EUR s DPH** | | ***1.etapa: Návrh aktualizácie a  doplnenia Koncepcie cestnej siete a jej implementácie*** | ks | *1 x* | *vyplní uchádzač* | *vyplní uchádzač* | *vyplní uchádzač* | | ***2.etapa: Zabezpečenie prerokovania aktualizovaného a doplneného Návrhu Koncepcie cestnej siete s relevantnými subjektami*** | ks | *1 x* | *vyplní uchádzač* | *vyplní uchádzač* | *vyplní uchádzač* | | ***3.etapa: Vypracovanie finálneho Návrhu implementácie Koncepcie cestnej siete*** | ks | *1 x* | *vyplní uchádzač* | *vyplní uchádzač* | *vyplní uchádzač* | | **Celková cena predmetu zákazky v EUR bez DPH /**  **Celková cena predmetu zákazky v EUR s DPH\*** | | | | *vyplní uchádzač* | *vyplní uchádzač* | | | |
| V ........................, dňa.................  ............................................  *Názov/obchodné meno*  *osoba oprávnená konať za uchádzača, podpis*  *vyplní uchádzač* | | |
| Termín na doručenie ponúk: | ***podľa zverejnenia*** | |
| Spôsob predkladania ponúk:  Vašu záväznú ponuku nám zašlite na adresu: | elektronicky – prostredníctvom e-mailu | |
| [*katarina.huckova@region-bsk.sk*](mailto:katarina.huckova@region-bsk.sk) | |
| Poznámka:  Verejný obstarávateľ si vyhradzuje právo neakceptovať ponuky zaslané po termíne na doručenie ponúk.  \* Do ceny uvádzajte všetky náklady súvisiace s dodaním / realizáciou predmetu zákazky.  Ak uchádzač nie je platcom DPH, na túto skutočnosť upozorní a uvedie konečnú celkovú cenu.  Verejný obstarávateľ si vyhradzuje právo zmeniť podmienky tohto prieskumu trhu alebo prieskum trhu zrušiť.  Verejný obstarávateľ si vyhradzuje právo odmietnuť všetky predložené ponuky a neuzavrieť zmluvu so žiadnym z uchádzačov.  Uchádzač zaslaním ponuky súhlasí so všetkými podmienkami verejného obstarávateľa uvedenými v tomto formulári pre prieskum trhu.  Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením prieskumu trhu, zmenou podmienok prieskumu trhu alebo v závislosti s akýmkoľvek rozhodnutím verejného obstarávateľa. | | |

**PRÍLOHA Č.3: SPÔSOB UPLATNENIA HODNOTIACICH KRITÉRIÍ A SPÔSOB URČENIA CENY**

Verejný obstarávateľ posúdi v rámci vyhodnocovania ponúk ponuky uchádzačov, ktoré neboli z prieskumu trhu vylúčené. Verejný obstarávateľ bude hodnotiť ponuky uchádzačov podľa kritéria:

**Celková cena za celý predmet zákazky v EUR s DPH**

Úspešný bude ten uchádzač, ktorý predloží/požaduje najnižšiu celkovú cenu za dodanie predmetu zákazky v EUR s DPH. Poradie uchádzačov sa zostaví podľa výšky ponukovej ceny od 1 po x, kde x je počet uchádzačov.

Uchádzač celkovú ponúkanú cenu uvedie aj do „Formulára pre prieskum trhu“ - ***Príloha č.2***, ktorý je súčasťou „Výzvy na predloženie ponuky“ a bude pripojený aj ako samostatný dokument.

### **SPÔSOB URČENIA CENY:**

* Ak uchádzač nie je platcom DPH, na túto skutočnosť upozorní a uvedie konečnú cenu za celý predmet zákazky.
* Celková cena musí byť stanovená v mene Euro (vrátane prípadných ďalších iných príplatkov alebo poplatkov). Uchádzač uvedie cenu **zaokrúhlenú na 2 desatinné miesta**.
* Celková cena uvedená v ponuke uchádzača bude cena konečná, ktorá musí zahŕňať všetky náklady uchádzača na riadne dodanie predmetu zákazky.
* V prípade, ak uchádzač/zhotoviteľ ku dňu predkladania ponuky nie je platcom DPH, avšak po uzatvorení zmluvného vzťahu sa ním stane, nemá nárok na zvýšenie celkovej ceny predmetu zákazky, t. j. v prípade zmeny postavenia uchádzača/zhotoviteľa na platcu DPH je ním predložená celková cena predmetu zákazky konečná a nemenná a bude považovaná za cenu na úrovni s DPH.